4 ISIGIDIMI SAMAXOSA, SEPTEMBER 1, 1874.

Kuko neminye imiteto emisiweyo ngapandla kwaleyo. Into esingayibulelayo kukuba yonke. lemisebenzi iyakupumelela ngapandle kokonge- zelelwa kwerafu, njengoko kubanjalo kwezinye indawo.

OBELWE KWELE DIAMOND.

Kuko kwele Diamond umfo ontsundu abati ngu Jonas obesand’ ukuya kona nenkosi yake U-Mr. Richter. Lo Jonas ubesele neminyaka elishumi elinesibozo esebenzela lonkosi E-Kapa, imali yake eyigcina ebankini. Kute pambi kokuba aze kunyuka wayitabata, iselifike kumakulu amabini eponti. Akufika kwele Diamond uyigcine e ofisini yenkosi yake, wamana ukuyikangela katatu ngemini. Makuti ngenye imini ihambele kwenye indawo lenkosi, kodwa kwase Diamond. Ingeko njalo esisicaka masisale situnywe izabane, size xa sidlula kwindlu etile sive segityiselwa ngamatswele abolileyo. Kwakuti nqi ude waqonda U-Jonas ukuba ndapela, make ndime ndizincede. Ute uyema yaba iselifika lento, yamwisa kunene ngo- mhlana. Ngeloxesha kube kuko inenekazi elibe lidlula, umfazi wemantyi, elite labiza amapolisa ukuba alamle. Efikile amapolisa, asuke abamba lomntu ubulawayo ayakumfaka yena etolongweni. Yakwazeka lonto umntu osisandla senkosi, u’role imali ematyaleni ukuba ake abe ehlala ekaya lomfo untsundu kude kube yimini yokutetwa kwetyala, Umgcini tolongo akake atsho, wati akanakuyenza lonto ingeko imantyi. Uhlaleke wada wakululeka ngolwe sitatu usuku ebanjiwe, kanti uzakufika endlwini yenkosi yake kube kuko amasela, amapepa ehlanekelwe aeitacitwa, *yonke imali yake imkile;* kulentlanganisela yeminyaka elishumi elinesibozo kungaseko nepeni yokubika. Ubuhlunge bentliziyo ka Jonas asibubo ubungade buxelwe ngamazwi.

EZIVELA KUBABALELANI.

ELUHAMBENI.

Ezazulwana Transkei, July 20, 1874.

Mhleli we *Sigidimi* ndifakele lamazwana, ndi- xelele amawetu izinto endizibonele, kulohambo bendiyihambile, yokuya E-Kapa ndihamba ne- ndodana engu Theodore Ndwandwa. Ukuze ndi- ngenzi nto inde, masendiqala mhla sangena esike- peni. Sangena ngo 21 ka May, satwalwa yintwana yesikepe ekutiwa yiboti, sayakufika pakati paya. Sahla sabona ukuba lento siza kukwela kuyo, inkulu, ndabona ukuba kuko isenyuko ecaleni, kwatiwa yenyukani apa. Senjenjalo, sati qungqululu ngapezulu, lali tafa kaloku. Kwa oko samkelwa ngu mnini kukangela abangeni sikepe. Wasisa ndaweni bendiba ngumnxuma, kanti yindlu, sangena ngalamanyatelo, safika ezantsi izizindlu ezintle. Ndabekisa kumfana U-Theodore ndati “ Intle lendawo,” wati, *“ ewe,* Nkosi kuba kaloku besiba tina lendawo, kohla kubonakale ukuba, liramnco, kanti ngumzi. Kwatiwake kuti ningati nxa nitanda nimana niwaka nangapezulu apa. Ndati kumfana masinyuke, sati ngapezulu, sawaka kanti kuhlelinje kulento ngumzi; baninzi abantu abahlalapa, Omatros, nabahambela kwezinye indawo. Sabona nezilara, senon ukuba ivela pina lenyama, sifike sabona umhlambi wegusha ohlala kona apa nentlanti zehangu, nenkomo zokusenga namahashe. Ndingenakufeza zonke izinto, ndangeniswa ngapantsi apo lento isebenza kona ukuze

ihambe. Kwou umduna unentsimbi izidokodo ezingapezu kwe desilbom yenqwelo, ziyashukuma zonke ezintsimbi umlilo ngamaziko odwa, kutiwa lishumi elinambini amazikokazi pakati. Ndisuke andabi nakuyiqonda ke yonke lento.

Sanduluka ke esisikepe (Ustemele) igama laso kutiwa yi *Syria,* kuba zinamagama ezizinto. Kute pakati mhlambi wakowetu wajiya umkupa, yasuka lento yaziti, gubu izibilini, ndabona ukuba umfana uyayoba, yasizota lento, noko sabuya sapila. Ningaboyoyika kakulu mabandla akowetu, yinto eke ingenise ekaya. Saya kupumela E-Kapa ngo 23.

Sati mhla safika, sabona abantu, kuzele kule ndawo kutiwa zi *Docks* ; indawo entle eyakiweyo yokuba izikepe zibosondela kuyo, baboti abantu sebetsibela emhlabeni, bangatwalwa ziboti njengase Bayi. Ngobuninzi babantu balomini, ndandiba I-Kapa lonke lize apo, kanti mhla ngo Mvulo ndakubona abantu ezitilateni, ndaqonda ukuba bekungeko nento paya. Izitilata zizele ngabantu behamba, bebonakala ukuba bayasebenza, nenqwelana zamahashe, zibaleka pakati komzi. Into enditenqa yiyo, yeyokuba andibonanga nalinye *inxila,* pakati komzi, kanti inkantini zininzi na- kona, nefatyi zotywala endizibone kona, zinkulu ngapezu kwendizibone kwelilizwe. Noko inxila pakati komzi akunakulibona. Sawavula amehlo sasiwa kwi *Museum* indlu enezilo zonke, ezikoyo elizweni, ozingonyama zamazwe ngamazwe, nozincuka, nozimfene, nemvubu, nendlovu, nabantu, rienyoka, nemikonto namakaka entlanga. Sapuma apo saboniswa into ekutiwa yi *Gas,* ekukanyiswa ngayo E-Kapa, endaweni yezibane ne Lampu. Mandingayi cazi ke lento kuba iya kugqiba ixesha.

Ngenye imini samenywa linene elingu Captain Mills, E-Wynbergh, wati ize sikwele enqweleni yomlilo. Sati ukusuka E-Kapa ukuya kona, angamatshe. Lento inqwelo zomlilo madoda ngummangaliso. Safika kwangoku. Ngenye imi­ni samenywa kwa Mpatiswa Wemicimbi Yabantsundu U-Mr. Charles Brownlee, wati masikwele enqweleni yomlilo, umzi wake ke ukude kunowe Captain. Yati ukumka kwayo lenqwelo yomlilo angamatshe. Salala kona. Okunye kwa Mr. Molteno, nakwa A De Smith. Kuko nenye into ebunqwelo yolohlobo, esasihamba ngayo nxa sasihambela, kweliyanene elingu Saul Solomon. Sabona nendlu ka Saul Solomon yokushicilela. Ayixelisi ezizishicilelo zalapa yona. Ihamba yodwa, ishicilela nabantu yona abayimifanekiso. Ezizinto zonke nditata intloko zazo, ukuze ndinga daki. Ngalinye, amanene amakulu asipata ngobubele obukulu, esibuza futi ngezizwe zetu ukuba zihambisa njanina. Namhla kwa vulwa I-Parlament sanikwa amapepa okungena. Madoda, lamadoda Amangesi azukile entweni yawo. Into ayenzayo lomini, yaba yinto endingeyibale yonke kwelipepa. Kwangenwa, yati nxa izele, yangena I-Governor. Ngexesha eyangena ngalo, waungebe sateta. Yalesesha emapepeni eyayiwapete. Yakugqiba kwabetwa igubu. Yapuma. Emva koko saya kubona I-Governor, yasamkela, yavuya ukusibona tina sasihamba no Mr. Brownlee, yateta ngobubele, yati sobuye size nxa sibona. Kanjalo ndiyiqube into endifuna ukuyiteta, sapuma, savunyelwa ukuba simane ukubona izindlu ezinkulu zakomkulu. Eyemali yonke yalomhlaba, safika izimfumba eyencwadi ikwanjalo.

Ngenye imini saya esiqitini se Robben Island, sahamba ngesikepe esingusitemele wokuya kona esigama lingu *Nqu.* Safika kuko isikolo sentsapo zamangesi, safika abantu abanezifo zentlobo ntlobo belapo namageza ewonke, indidi ngendidi, sabona nendawo zokulala zintle, ndacinga ndati ewe U-Rurumente, ukutwala ezizinto zingaka U-Tixo uyakumtamsanqela unapakade. Ndabona nenye into, edolopini paya. U-Rurumente uquke zonke inkedama uyazondla, ezifundisa imisebenzi, zina-

bantu abazigcinayo. Sabuya kwa lomini, imayile ezi 9 ukusuka E-Kapa, ukuya kona, emanzini.

Mandinqumlele mawetu, senobala pina nina, ke ezizinto zamangesi zandicingisa, ukuba yimfundo lento ababantu benokwenza ezizimanga zinje. Mawetu masiyifunzele lento yemfundo, singafeketi. Intsapo yetu, mayinikelwe. Ke pambi kokuba ndigqibe mandinixelele isiyalo endisitunywe yi Rurumente ngomlomo wayo. Ite kum, Felt­man, undibonile, uzuxelele izizwe zakowenu. ukuba into efunwa siti, yile, mazilime zityebe zihlale ngoxolo, tina Mangesi nxa zihleli njalo soba ngabancedi bazo lonke ixesha.”

Nantso ke indatyana yohambo Iwam.

Feltman Bikitsha.

UMBULELO.

Port Elizabeth, August 21, 1874.

Mhleli we *Sigidimi* kaundifakele lamazwi kwe- lipepa lamanene nakuba ndingento ikwaziyo ukuteta. Kodwa ngenxa yamazwi esiyalo samadodana sindivuyisile. Ewe mandingabi nakuyigusha into endivuyisileyo. Kuni madodana naso isiluleko samkeleni kuba siyinyaniso; kuba abatshakazi betu uti umngenisa abe engena nabaza kutabata amatyala abo kulomntu utshata izolo ; uti ungekacingi ukumshiya umelwe zizigidimi zaba bantu watabata impahla zabo nemali zabo, kubo­nakale ukuba mshiye lomtshakazi usiya emalini nasema Bayi nasezi Monti Kodwa konke oku kwenziwa yindodana na? Ewe. Kodwa ndinenda- wo zimbini. Eyokuqala indawo akusokuyeka ukuba nje kuba isoka alisabonelwa ngumzali, sele- ngumntwana ozibonelayo okangela igatyana lom- fana; kuba liti isoka lakuqina ziti intombi zenu lixego ngu om, ziti, tata. Ke ngoko liyakutinina isoka ukulungiselela ukuzeka, nxa ziyakutsho intombi zetu. Uyabona Ingesi lode libe nezimvi kanti noko lizakuzeka, lilungisela indlu. Ndibekisa kuni bazali ke. Ewe senditshilo akusokuze kulunge nabantwana benu kuba uti ungekakumbuli ukuba lomntwana angaba nendlu uve esiti ndiyafilisha. Lowo ngosakohlwa nakukufeza owake umzimba.

Indawo yesibini ikuni bazali babantwana. Ngasipina isizatu? Ningabantu abafuna imitshato emikulu ngapezu kwamandla esoka. Nantsi indawo uti umtshato endaweni yokuba ngowesoka ukuze libone elingakwenzayo, nokuba ube mkulu nokuba ube mncinane, kusuke kulontombi kubizwe inxowa yeswekile, nenxowa yomgubo, nekofu, kuti kunjalo kubizwe inkomo yokuxelwa etyebileyo. Mandize malunga nokupela. Koti kuzakutshata umntu omnye kupume abantu bendawo ngendawo baza kulomtshato walomntu mnye ; kunjalonje abezi nezinto. Ukutsho kwam bazali betu ziko indawo ezibangela kuni nakuti madodana, ziko indawo ezibangela kuti nakuni zintombi, esisiyalo somfo wase Rura. Ningabeki kumadodana odwa.

Pezukolwandle.

Port Elizabeth, July, 1874.

Nkosi yam Mhleli :—Kaufake *Esigidimini* ezindaba zase Bayi ezingako ukuzila utywala, nakuba kungeko nto uyakuyiva ngam, kuba ndingenguye umbali wazo indaba zase Bayi. Into endilusizi yiyo yile yokuba izihlobo zam ezisamkelayo *isigidimi* zingandazi zingayi kulazi negama lam. Indaba zam ke zintlantlu ntatu kodwa nditeta nganto nye. Eyokuqala yinto endiyivileyo; eyesibini yendiyibonileyo ; eyesitatu yendiyenzileyo.

Ndide ndakufika apa E-Bayi, ndivela E-Dikeni. Kufike umzalwana otile kum, ndati ndakubuza indaba kuye wandixelela ukuba kuko intlanganiso eyenziwayo Yabazili botywala. Wati ke yinto eninzi amadoda, abafazi, abafana, intombi, yonke into, abayingenayo lontlanganiso babale nama-